Wwin-ten-id akken i asen-tenna ttaryel, tteḥarkilen ad ten-ḍegren ɣer daxel ubasan-nni, imi ciṭ kan walan agellid s uɛawdiw ulac win i igemnen ɣef tuɣalin-is armi i d-yewweḍ ɣer ttnaṣfa n ṛṛeḥba, iwhem ayen i d-yufa zdat-s, isteqsa-ten, ula d yiwen ur yezmir ad d-isali awal. Ttaryel tecḥen mi twala anect-nni zdat-s, dɣa tḍegger iman-is d tamezwarut ɣer daxel n ubasan-nni, ččan-tt lewḥuc-nni.